
Θεσσαλονίκη, 4 Φεβρουαρίου 2020
Δελτίο Τύπου
STASIS! Ραπ στην Μπιενάλε!

Ο 12ος Πίθηκος κάνει ΣΤΑΣΗ στο MOMus-Μουσείο Φωτογραφίας Θεσσαλονίκης για ένα workshop γεμάτο… ρίμες.

Για πρώτη φορά, ένα μουσείο προσκαλεί έναν από τους διασημότερους ράπερ της χώρας σε ένα διαφορετικό μουσικό workshop για εφήβους! Ο 12ος Πίθηκος θα βρεθεί στο MOMus-Μουσείο Φωτογραφίας Θεσσαλονίκης το Σάββατο 8 Φεβρουαρίου 2020, 12:00-14:00 και θα αποκαλύψει στους εφήβους από πού αντλεί την έμπνευσή του και πώς τη μετατρέπει σε ρίμες.
Πηγή της ραπ αποτελεί η καθημερινή ζωή. Οι στίχοι της μιλούν για μικρές καθημερινές ιστορίες, εκφράζουν βιώματα και συναισθήματα ανθρώπων που βρίσκονται στο περιθώριο ή που το συναντούν συχνά. Με αφορμή έργα της κεντρικής έκθεσης της 7ης Μπιενάλε Σύγχρονης Τέχνης Θεσσαλονίκης με γενικό τίτλο «ΣΤΑΣΗ», ο 12ος Πίθηκος θα βοηθήσει τους εφήβους που θα συμμετάσχουν στο workshop να δημιουργήσουν το δικό τους ραπ τραγούδι, που θα εκφράζει τη στάση τους απέναντι στην κοινωνία και στον κόσμο. 
Το workshop πραγματοποιείται δωρεάν και απευθύνεται σε εφήβους ηλικίας 14 έως 17 ετών. Αριθμός συμμετεχόντων: 20
Δηλώσεις συμμετοχής έως και την Παρασκευή 7 Φεβρουαρίου 2020. Λόγω περιορισμένου αριθμού θέσεων θα τηρηθεί σειρά προτεραιότητας. Κάθε γονιός μπορεί να δηλώσει έως δύο συμμετέχοντες. 
Πληροφορίες & δηλώσεις συμμετοχής: 
τηλ.: 2310.566716 / reception.photography@momus.gr

Βιογραφικό καλλιτέχνη

Ο 12ος Πίθηκος γεννήθηκε στη Θεσσαλονίκη στις 19 Μαρτίου του 1984. Είναι MC, producer, bboy kai graffiti writter τα τελευταία 15 χρόνια, έχοντας στο ενεργητικό του τους δίσκους: «Ποιος το περίμενε;» (2004), «Μόνο η Αρχή» (2007), «100% Style» (2010), «12» (2012), «Σήμερα» (2014), «Σκέψεις στο Τσιμέντο» (2016), «Αξιοπρέπεια» (2018) και πολλές συμμετοχές σε δίσκους και mixtapes διάφορων Mc’s, παραγωγών και Dj’s της Ελλάδας. Συνεργάτες και πάνω απ’ όλα φίλοι του όλα αυτά τα χρόνια είναι ο Aλέξανδρος Δρακόπουλος “DopeBeatStudios” και η Πελίνα. Δίπλα του πάντα είναι o Dj Waif και ο τρομπετίστας Captain P, τα crew του BLACKOUT (Bboys), Yakuza (Graffiti) και ο Popper Mr.Wane που συμμετέχουν σε διάφορα shows με χορογραφίες και διάφορα διακοσμητικά banners αντίστοιχα.
MOMus-Μουσείο Φωτογραφίας Θεσσαλονίκης

Αποθήκη Α’, 1ος όροφος, λιμάνι Θεσσαλονίκης

http://www.thmphoto.gr/

email: reception.photography@momus.gr
Τ : +30 2310 566716

fb @MOMusPhotography / #MOMusPhotography

Μέρες & ώρες λειτουργίας Τρίτη, Τετάρτη, Πέμπτη, Σάββατο, Κυριακή: 10:00 – 18:00, Παρασκευή:10:00 – 22:00

www.momus.gr / fb @MOMusMuseums / Instagram @momus_museums / #momus / Youtube MOMus Museums
Πληροφορίες για δημοσιογραφικό υλικό
Τμήμα Επικοινωνίας & Δημοσίων Σχέσεων MOMus
τηλ. 2310 566716
Μαρία Ζαμπέτη 
κιν 6944173214
Χρύσα Ζαρκαλή
κιν.6945114343

Γραφείο Τύπου 7ης Μπιενάλε Σύγχρονης Τέχνης Θεσσαλονίκης 
Μαίρη Αδαμοπούλου 
κιν 6972729477
Νίκη Πηλείδου
κιν 6974029984

press@thessalonikibiennale.gr
www.thessalonikibiennale.gr
www.momus.gr 

